آمریکا‌نین پرزیدنتی دونالد ترامپ، چین دولت باشقانی شی جینپینگ ایله کئچیردیگی تلفون گؤروشمه‌سیمده ایکی اؤلکه آراسین‌داکی تیجاری بحرانا قارشی آنلاشما‌دا بؤیوک یول کئچیلدیگینی بیلدیریب.
توئیتر حسابین‌دان آچیقلاما ائدن ترامپ،
"چین دولت باشقانیشی جینپینگ ایله ایندی اوزون و چوخ یاخشی بیر تلفون دانیشیغی آپاردیم. آنلاشما چوخ یاخشی گئدیر. ائدی‌لرسه اولدوقجا اهاته‌لی، بوتون مسئله‌لری، ساحه‌لری و موناقیشه نقطه‌لرینی ایچه‌ره‌جک. بؤیوک ایرلیلییش قئید ائدیلیب." ایفاده‌لرینی ایستیفاده ائتدی.
ترامپ و چین دولت باشقانی شی، آرژانتین‌ین پایتختی بوئنوس آیرس‌ده کئچیریلن جی-20 لیدرلر ایجلاسی چرچیوه‌سینده کئچیردیک‌لری گؤروشمه‌ده اؤلکه‌لری آراسیندا بیر مدت‌دیر داوام ائدن تیجارت ساواشی‌نین یئنی وئرگیلرله بؤیومه‌سینی قارشی‌سینی آلا‌جاق 90 گونلوک آتشکس وضعینده راضی قالمیشدی‌لار.
واشینگتون رهبرلیگی‌نین، 200 میلیارد دو‌لارلیق چین محصولونا تطبیق ائتدیگی گؤمروک وئرگی‌سی نیسبتینی، 1 ژانویه اعتباریله یوزده 10دان یوزده 25ه قالدیرما قرارینی تاخیره آلماسینی تامین ائده‌جک، آتشکس، طرف‌لرین بیر-بیرینه قارشی یئنی گؤمروک وئرگی‌لری یئتیرمه‌لری‌نین ده اؤنونه کئچمیشدی.
